Държавен вестник, бр. 51, 2018 г., стр. 15

БРОЙ  51	
Д Ъ Р Ж А В Е Н  В Е С Т Н И К 	
СТР.  15  
отбранителните способности на въоръжените сили на Република България 2020.
2.1.2. Задачи на ВВС, произтичащи от съюзни документи
Приемането на Република България за пълноправен член на НАТО през 2004 г. наложи изпълнението 
на основополагащи документи, регламентиращи контрола и охраната на въздушното пространство на 
страните – членки на Алианса.
Концепцията за Интегрираната система за противовъздушна и противоракетна отбрана на НАТО 
(NATINAMDS) очертава основите на колективната ПВО на Алианса в контекста на новата среда за сигур-
ност и дефинира мисията по контрол и охрана на въздушното пространство в мирно време (Air Policing), 
като задължава страните членки да поддържат способности за откриване, прехващане, опознаване и 
въздействие по въздухоплавателни средства нарушители във въздушното пространство на НАТО. 
Конкретните задачи за ВВС на Република България и придаваните от нея самолети за Air Policing са 
регламентирани в Поддържащия план за ПВО на Съюзното въздушно командване на НАТО. Съгласно 
този план ВВС на Република България носят непрекъснато бойно дежурство с изтребители за действие 
във всякакви МТУ и по всяко време на денонощието в изключително кратки срокове за излитане, прида-
дени под оперативното командване на Командващия на Съюзното командване по операциите на НАТО.
Приетата за изпълнение Цел за способности (ЦС) А1501 от Пакета Цели на способностите 2017 изиск-
ва Република България да поддържа във висока степен на готовност определено количество изтребители 
и ниво на подготовка на летателните екипажи за изпълнение на Air Policing в Интегрираната система за 
ПВО и ПРО на НАТО. 
Конкретните изисквания към способностите на самолетите и нивото на подготовка на летателни-
те екипажи са посочени в стандартите на Съюзното командване по операциите за войските и силите, 
част III „Стандарти за ВВС“. 
2.2. Дефицит от способности
Анализът на тактико-техническите характеристики на МиГ-29 откроява силно изразен дефицит от 
способности за изпълнение на поставените задачи в следните критично важни области, посочени в стан-
дартите на Съюзното командване по операциите за войските и силите, част III „Стандарти за ВВС“ и 
„Описание и кодове на способностите“:
· съвместими с Алианса системи за комуникация, навигация и опознаване „свой-чужд“;
· радиус на действие;
· защитеност на комуникациите (режими Have Quick II, Secure Voice);
· тактическа радиолиния за обмен на глас и данни (Link-16);
· точност и ефективност на въздействието;
· действия денем и нощем във всякакви метеорологични условия;
· системи за самозащита и електронна борба (EW);
· системи за планиране и анализ на мисиите;
· системи за подготовка на  летателния състав (симулатори и др.).
2.3. Възможности на ВС за гарантиране на националната сигурност
С цел определяне на реалните възможности на въоръжените сили за гарантиране на националната 
сигурност на Република България беше направена реална оценка на предизвикателствата, рисковете и 
заплахите в съвременната стратегическа среда, както и на възможните сценарии, при които би се нало-
жило използване на въоръжените сили за тяхното посрещане и неутрализиране.
Сценариите бяха приоритизирани съобразно  реалистичността за сбъдване и риска за националната 
сигурност. В част от сценариите, включително в определените като най-реалистични и с най-голям риск 
за националната сигурност, разработената концепция на операцията предвижда използването на съвре-
менен боен самолет от ВВС като най-ефективно (а в редица случаи – и единствено възможно) средство 
за преодоляване на явния дефицит от способности на въоръжените сили. 
2.4. Изисквания на ЕС за използване и освобождаване на честотния спектър
С поредица директиви и регламенти на Европейския парламент, Съвета на ЕС и Европейската ко-
мисия се определят важни политики и изисквания в областта на електронните съобщителни мрежи и 
услуги и транспорт.
Изпълнението на тези изисквания и свързаните с тях проекти е силно затруднено, тъй като необходи-
мите честотни диапазони са заети за нуждите на МО. Точно в тези диапазони работят основните системи 
и оборудване на МиГ-29 за опознаване и навигация, от които зависи ефективността на изпълнение на 
задачите и безопасността на полетите.
Към момента изпълнението на проектите в тази област е, както следва:
Проект „Реконструкция и електрификация на железопътната линия Пловдив – Свиленград“
Договорите за реализиране на проекта са сключени в изпълнение на Финансов меморандум по КФ 
1164/94/ИСПА, мярка 2001 BG16 Р РТ 003. Част от проекта включва изграждане на мобилни комуника-
ции за нуждите на железопътния транспорт по стандарт GSM-R, а предвидените за това радиочестотни 
ленти се използват от системите за въздушна радионавигация на Българската армия. 
Втори етап на Плана за въвеждане на наземно цифрово телевизионно радиоразпръскване (DVB-T) в 
Република България
Въпреки положените не малко усилия през последните години България продължава да бъде в на-
рушение, като не са предприети допълнителни мерки, позволяващи реален достъп на нови участници 
до националния пазар на инфраструктура за цифрова наземна телевизия. За целта е необходимо да бъде 
осигурен свободен радиочестотен спектър за изграждане на нова мрежа за наземна цифрова телевизия.